KOMISIJOS ATASKAITA EUROPOS PARLAMENTUI IR TARYBAI dėl EŽŪGF išlaidų Išankstinio perspėjimo sistema Nr. 1-4/2013 /* COM/2013/0425 final */





TURINYS 1........... EŽŪGF 2013 m. biudžetinė procedūra............................................................................ 3 2........... EŽŪGF asignuotosios įplaukos....................................................................................... 3 3........... Pastabos dėl 2013 m. EŽŪGF biudžeto vykdymo.......... 4Error! Bookmark not defined. 4........... EŽŪGF asignuotųjų įplaukų panaudojimas....................................................................... 6 5........... Išvados.......................................................................................................................... 6 1 priedas 2 priedas || EŽŪGF 2013 m. biudžetinė procedūra Preliminarus EŽŪGF asignavimų panaudojimas iki 2013 02 28 1. EŽŪGF 2013 m. biudžetinė procedūra Europos žemės ūkio garantijų fondo (EŽŪGF) 2013 m. biudžetinė procedūra kartu su atitinkamomis kiekvieno procedūros etapo asignavimų sumomis apibendrinta 1 priedo lentelėje. EŽŪGF 2013 m. biudžetą Europos Parlamentas priėmė 2012 m. gruodžio 12 d. Į biudžetą įtraukti įsipareigojimų ir mokėjimų asignavimai sudaro: – atitinkamai 43 654,7 mln. EUR ir 43 660 mln. EUR žemės ūkio rinkos priemonėms ir tiesioginei pagalbai (05 politikos sritis); – atitinkamai 274,7 mln. EUR ir 247,3 mln. EUR veterinarijos ir augalų sveikatos priemonėms (17 politikos sritis); – atitinkamai 27,2 mln. EUR ir 26,9 mln. EUR žuvininkystei (11 politikos sritis). Biudžete numatyta bendra EŽŪGF įsipareigojimų asignavimų suma siekė 43 956,5 mln. EUR, o mokėjimų asignavimų – 43 934,2 mln. EUR. Įsipareigojimų ir mokėjimų asignavimų skirtumas susidaro dėl to, kad tam tikroms priemonėms, kurias tiesiogiai įgyvendina Komisija, naudojami diferencijuotieji asignavimai. Šios schemos daugiausia susijusios su žemės ūkio produktų pardavimo skatinimu, žemės ūkio politikos strategija ir koordinavimo priemonėmis, taip pat su žuvininkyste ir veterinarijos bei augalų sveikatos priemonėmis. 2. EŽŪGF asignuotosios įplaukos Remiantis Tarybos reglamento (EB) Nr. 1290/2005 dėl bendrosios žemės ūkio politikos finansavimo 34 straipsnio taisyklėmis, įplaukos, gautos ištaisius finansines klaidas pagal sprendimus dėl sąskaitų atitikties patvirtinimo, įplaukos, gautos susigrąžinus sumas dėl pažeidimų, ir pajamos, gautos taikant pieno mokestį, yra laikomos pajamomis, asignuotomis EŽŪGF išlaidoms finansuoti. Pagal šias taisykles asignuotosios įplaukos gali būti naudojamos bet kokioms EŽŪGF išlaidoms finansuoti. Nepanaudota tokių įplaukų dalis bus automatiškai perkelta į kitus finansinius metus[1]. Į 2013 m. EŽŪGF biudžetą įtraukti Komisijos paskutiniai numatomų rinkos priemonių ir tiesioginės pagalbos išlaidų finansavimo poreikio įverčiai ir asignuotųjų įplaukų, kurias buvo tikimasi gauti per atitinkamus finansinius metus, bei iš ankstesnių finansinių metų perkelto nepanaudotų asignuotųjų įplaukų likučio įverčiai. Pasiūlyme dėl EŽŪGF asignavimų sumos, kuri turi būti numatyta 2013 m. biudžete, Komisija atsižvelgė į visas numatomas asignuotąsias įplaukas ir 2013 m. biudžeto projekte paprašė skirti asignavimų sumą, kuri apskaičiuota numatomą asignuotųjų įplaukų sumą atėmus iš numatomų poreikių sumos. Biudžeto valdymo institucija priėmė naująjį EŽŪGF biudžetą, į kurį įtrauktos numatomos asignuotosios įplaukos. Sudarant 2013 m. biudžetą, Komisijos skaičiavimais turimos asignuotosios įplaukos siekė 1 533 mln. EUR. Konkrečiai: – apskaičiuota, kad asignuotosios įplaukos, kurias numatyta gauti 2013 finansiniais metais, sudarys 628 mln. EUR. 389 mln. EUR ir 161 mln. EUR sumas atitinkamai tikėtasi gauti ištaisius finansines klaidas po sąskaitų atitikties patvirtinimo ir susigrąžinus sumas dėl pažeidimų. Apskaičiuota, kad įplaukos iš pieno mokesčio sudarys 78 mln. EUR; – apskaičiuota, kad iš 2012 į 2013 finansinius metus turėtų būti perkelta 905 mln. EUR asignuotųjų įplaukų (įskaitant Cukraus pramonės restruktūrizavimo likutį, kuris, remiantis skaičiavimais, sudarys 675 mln. EUR). Šias 2013 m. biudžete numatomas 1 533 mln. EUR įplaukas Komisija skyrė dviem schemoms. Konkrečiai: – 500 mln. EUR skirta vaisių ir daržovių sektoriaus gamintojų organizacijų veiklos fondams, o – 1 033 mln. EUR – bendrosios išmokos schemai. Šioms dviem schemoms biudžeto valdymo institucija pagal Komisijos pasiūlymą galiausiai skyrė atitinkamai 267 mln. EUR ir 30 635 mln. EUR asignavimų. Šių patvirtintų asignavimų ir asignuotųjų įplaukų suma atitinka bendrą 767 mln. EUR numatytų asignavimų vaisių ir daržovių sektoriaus gamintojų organizacijų veiklos fondams ir 31 668 mln. EUR bendrosios išmokos schemai įvertį. 2 priede, kuriame pateikiami preliminarūs laikotarpio iki 2013 m. vasario 28 d. 2013 m. biudžeto vykdymo rezultatai, nurodyti biudžeto asignavimai pagal straipsnius vaisių ir daržovių sektoriui ir atsietajai tiesioginei pagalbai yra patvirtinti asignavimai šioms dviem schemoms ir sudaro atitinkamai 611 mln. EUR ir 38 076 mln. EUR, neskaitant pirmiau minėtų asignuotųjų įplaukų. Kartu su šiems sektoriams asignuotomis įplaukomis 2013 m. biudžete numatyti asignavimai vaisių ir daržovių sektoriui iš viso sudaro 1 111 mln. EUR, o atsietajai tiesioginei pagalbai – 39 109 mln. EUR. 3. Pastabos dėl preliminaraus 2013 m. EŽŪGF biudžeto vykdymo 2 priede pateikiami duomenys apie preliminarų biudžeto vykdymą laikotarpiu nuo 2012 m. spalio 16 d. iki 2013 m. vasario 28 d. Šis asignavimų panaudojimo lygis lyginamas su išlaidų įvertinimu, parengtu remiantis rodikliu, nustatytu pagal Tarybos reglamento (EB) Nr. 1290/2005 20 straipsnio nuostatas. Toliau trumpai aptariami tam tikri biudžeto straipsniai, kuriuos įgyvendinant nustatyti didžiausi faktinio ir numatyto 2013 m. biudžeto vykdymo skirtumai. 3.1. Rinkos priemonės Remiantis 2013 m. vasario 28 d. rodikliu, intervencijai žemės ūkio rinkose finansuoti panaudota 161,1 mln. EUR daugiau lėšų, nei patvirtinta biudžeto asignavimų. Šis skirtumas pirmiausia sietinas su vaisių ir daržovių sektoriumi. 3.1.1. Vaisiai ir daržovės (+ 158,9 mln. EUR, palyginti su patvirtintais asignavimais) Kalbant apie patvirtintus asignavimus, šių asignavimų panaudojimo lygį pirmiausia lemia išlaidos, susijusios su gamintojų organizacijų veiklos fondų schema, kuri yra finansuojama iš patvirtintų biudžeto asignavimų ir iš 2013 m. biudžete šiai schemai skirtų pajamų (Pastaba. Daugiau informacijos pateikta 2 dalyje). Toks asignavimų panaudojimo lygis nustatytas laikotarpiu iki 2013 m. vasario 28 d. rodiklį pritaikius patvirtintiems biudžeto asignavimams, į kuriuos neįtrauktos šiam sektoriui asignuotos įplaukos. Be to, nagrinėjamu laikotarpiu valstybės narės išmokas mokėjo sparčiau, palyginti su Pagalbos gamintojų grupių preliminariam pripažinimui schemos rodikliu. Šiuo metu Komisija mano, kad visų šiam sektoriui skirtų asignavimų pakaks išlaidoms, kurias 2013 m. numato patirti valstybės narės, padengti. 2 priedo preliminaraus asignavimų panaudojimo lentelėje išnašoje „*“ parodyta, kokia būtų situacija, jei 2013 m. vasario 28 d. rodiklis būtų pritaikytas visai šiam sektoriui finansuoti numatytų asignavimų sumai. Kaip nurodyta 2 dalyje, bendrą numatomo finansavimo šiam sektoriui sumą sudaro 611 mln. EUR patvirtintų biudžeto asignavimų ir šiam sektoriui asignuotos įplaukos, kurios, remiantis skaičiavimais, turėtų siekti 500 mln. EUR. Todėl, jei rodiklis būtų pritaikytas bendrai šiam sektoriui finansuoti numatytai 1 111 mln. EUR sumai, atrodytų, kad asignavimai viršyti 37,2 mln. EUR, ir tai galima paaiškinti tuo, kad dėl lėtesnio vykdymo artėjant 2012 finansinių metų pabaigai panaudota daugiau asignavimų, skirtų pagalbai gamintojų grupių preliminariam pripažinimui. Šiuo metu laikoma, kad tokia padėtis laikina. 3.2. Tiesioginė pagalba Panaudotų biudžeto asignavimų tiesioginei pagalbai suma, palyginti su 2012 m. vasario 28 d. rodikliu nurodytu lygiu, buvo didesnė 1 562,3 mln. EUR. 3.2.1. Atsietoji tiesioginė pagalba (+1 541,9 mln. EUR, palyginti su patvirtintais asignavimais) Kalbant apie patvirtintus asignavimus, bendrosios išmokos schemos (BIS) asignavimai viršyti dėl to, kad laikotarpiu iki 2013 m. vasario 28 d. rodiklis pritaikytas patvirtintiems biudžeto asignavimams, į kuriuos neįtrauktos šiam sektoriui asignuotos įplaukos. 2013 m. vasario 28 d. BIS biudžetas vykdomas sparčiau – 95 %, palyginti su 94,3 % 2012 m. Kita vertus, asignavimai, skirti vienkartinės išmokos pagal plotus schemai (VIPS) ir kitoms šio sektoriaus schemoms, naudojami lėčiau negu tikėtasi pagal rodiklį. Iš tiesų valstybės narės visai atsietajai tiesioginei pagalbai iki šiol jau išmokėjo apie 78 % biudžete numatytų reikalingų lėšų, palyginti su 89 % tuo pat metu 2012 m. sumokėtų 2011 m. išmokų. 2 priedo preliminaraus asignavimų panaudojimo lentelėje išnašoje „*“ parodyta, kokia būtų situacija, jei 2013 m. vasario 28 d. rodiklis būtų pritaikytas visai atsietajai tiesioginei pagalbai finansuoti numatytų asignavimų sumai. Kaip nurodyta 2 dalyje, bendrą numatomo finansavimo šiai atsietajai tiesioginei pagalbai sumą sudaro 38 076 mln. EUR patvirtintų biudžeto asignavimų ir šiai atsietajai tiesioginei pagalbai asignuotos įplaukos, kurios, remiantis skaičiavimais, turėtų siekti 1 033 mln. EUR. Todėl, pritaikius rodiklį visai šiai atsietajai tiesioginei pagalbai finansuoti numatytai 39 109 mln. EUR sumai, asignavimų panaudojimo perviršis sudarytų 599,1 mln. EUR. Šis skirtumas susidaro dėl to, kad BIS rodiklis grindžiamas vidutiniu mokėjimų 2010–2012 m. tempu ir sudaro 93,5 %, palyginti su faktiniu vykdymu iki 2013 m. vasario 28 d., kuris sudaro 95 % Komisija ir toliau atidžiai stebės šį biudžeto straipsnį, kad užtikrintų, kad patvirtintų asignavimų ir asignuotųjų įplaukų užtektų faktiniam biudžeto vykdymui. 3.3. Žemės ūkio išlaidų auditas 3.3.1. Ankstesnių metų sąskaitų patvirtinimas (+54,0 mln. EUR) Iki 2013 m. vasario 28 d. valstybės narės nepranešė apie jokius su sąskaitų patvirtinimu susijusius finansinių klaidų ištaisymus, nes Komisija nepriėmė jokio sprendimo dėl sąskaitų patvirtinimo. Dabartinis įgyvendinimo lygis yra dėl atitinkamo rodiklio lygio 2013 m. vasario 28 d. Reikėtų pažymėti, kad Komisija savo 2013 m. taisomajame rašte pasiūlė atlikti finansinių klaidų ištaisymus, kurių suma – 56 mln. EUR, remdamasi vidutiniu panaudojimu ankstesniais metais, nes tokių ištaisymų prognozuoti neįmanoma. Lapkričio mėn. sudarytame naujajame biudžeto projekte, nepavykus pasiekti susitarimo per pirmąjį tvirtinimą, ši suma padidinta iki –100 mln. EUR. Galiausiai, 2012 m. gruodžio 5 d. pasiekus susitarimą, biudžeto valdymo institucija priėmė 2013 m. biudžetą, kuriame nustatyta –200 mln. EUR suma. Šiuo metu Komisija mano, kad numatomų finansinių klaidų ištaisymų, susijusių su jos sąskaitų patvirtinimo sprendimais ir su valstybių narių pagalbos mokėjimo terminų nesilaikymu, sumos nepakaks didesnei nei –200 mln. EUR sumai visiškai padengti. Komisijai reikės susidariusį didelį neigiamų biudžeto asignavimų trūkumą padengti perkeliant teigiamus biudžeto asignavimus iš kitų biudžeto punktų, kad 2013 m. galėtų uždaryti šią sąskaitą. 4. EŽŪGF asignuotųjų įplaukų panaudojimas 2 priedo lentelėje parodyta, kad 2013 m. vasario 28 d. surinkta 245,4 mln. EUR asignuotųjų įplaukų. Konkrečiai: – pajamos dėl finansinių klaidų ištaisymų, grindžiamų sprendimais dėl sąskaitų atitikties patvirtinimo, buvo apie 107,9 mln. EUR, o iki biudžetinių metų pabaigos numatoma gauti papildomų sumų; – dėl pažeidimų susigrąžintinos sumos siekė apie 70,3 mln. EUR, o iki finansinių metų pabaigos numatoma gauti papildomų sumų, ir – šiame etape surinkta didžioji dalis taikant pieno mokestį gautų pajamų – apie 78,7 mln. EUR. Galiausiai, iš 2012 į 2013 m. perkelta 1 245,6 mln. EUR asignuotųjų įplaukų, įskaitant maždaug 755 mln. EUR likutį iš laikino Cukraus pramonės restruktūrizavimo fondo po to, kai iš jo išmokėtos visos mokėtinos sumos. Ši suma gerokai didesnė nei iš pradžių numatyta 905 mln. EUR suma. Todėl EŽŪGF išlaidoms finansuoti skirta asignuotųjų įplaukų suma 2013 m. vasario 28 d. buvo 1 502,5 mln. EUR. Šiame etape Komisija yra apskaičiavusi, kad dar turi būti surinkta 371,1 mln. EUR asignuotųjų įplaukų (apskaičiuota, kad 2013 m. biudžete bus gauta 628 mln. EUR asignuotųjų įplaukų, iš kurių 256,9 mln. EUR jau surinkta). 5. Išvados Preliminarus 2013 m. EŽŪGF biudžeto asignavimų panaudojimas laikotarpiu iki 2013 m. vasario 28 d. rodo, kad mėnesinės kompensacijos valstybėms narėms maždaug 1 755,9 mln. EUR viršijo išlaidas pagal rodikliu grindžiamą biudžeto vykdymo lygį. Šį viršijimą daugiausia lėmė Komisijos suteiktas bendrasis leidimas nuo 2012 m. spalio 16 d. avansu mokėti tiesioginės pagalbos lėšas – tai užtikrino spartesnį pagalbos mokėjimo tempą. Tikimasi, kad šis mokėjimo tempas sulėtės artėjant 2013 m. birželio 30 d. pagalbos mokėjimo terminui. Jau surinkta 1 502,5 mln. EUR asignuotųjų įplaukų; 2013 m. dar planuojama gauti 371,1 mln. EUR. Šiame etape Komisija numato, kad turima asignuotųjų įplaukų suma ir per metus numatomų gauti įplaukų suma bus pakankamos gamintojų organizacijų veiklos fondų ir bendrosios išmokos schemos finansavimui padengti, kaip planuota iš pradžių sudarant 2013 m. biudžetą. [1] 2012 m. spalio 25 d. Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių 14 straipsnyje nustatyta, kad vidaus asignuotąsias įplaukas galima perkelti į kitą laikotarpį tik vieniems metams. Todėl siekiant patikimai valdyti biudžetą, šios asignuotosios įplaukos paprastai naudojamos pirmiausia, prieš bet kokius patvirtintus susijusio biud˛eto straipsnio asignavimus.